**Masalah Merokok Di Kalangan Pelajar**

**Muhd Hafiyyan, 3N1, 2013**

Remaja merupakan golongan yang berusia antara 13 hingga 21 tahun . Pada usia yang muda dan mencabar ini , mereka mengalami perubahan dari segi fizikal dan mental . Perubahan ini menyebabkan sesetengah remaja untuk berjinak – jinak dengan tabiat merokok kerana naluri ingin tahu yang membara di dalam hati mereka . Aktiviti merokok dalam kalangan remaja kini semakin membimbangkan . Rokok sangat merbahaya kerana ia mengandungi tar , nikotin , dan karbon monoksida yang dapat menjejaskan kesihatan sesiapa sahaja yang menghisapnya . Terdapat banyak faktor yang menyebabkan gejala merokok terus menular dalam kalangan remaja .

Pengaruh media massa menyumbang kepada masalah merokok dalam kalangan remaja . Kebanyakan filem-filem yang disiarkan di televisyen dan panggung wayang menunjukkan kebanyakan watak yang menghisap rokok itu seorang yang ditakuti oleh ramai . Oleh itu , remaja merasakan bahawa mereka akan dihormati oleh remaja lain kerana mereka berani membeli dan menghisap rokok .

Di samping itu , kawan merupakan insan yang paling istimewa dan memainkan peranan yang penting dalam kehidupan remaja . Terdapat remaja yang cuba merokok selepas dicabar oleh rakan mereka . Akibat terlalu mempercayakan kata – kata rakan yang mempengaruhi diri remaja ini , mereka sanggup menghisap rokok bersama dan membeli rokok bersama tanpa menyedari bahaya merokok . Selepas ketagihan rokok , remaja akan sukar melarikan diri dari tabiat buruk ini lagi .

Ibu bapa yang kurang memberi kasih sayang dan tidak prihatin akan keadaan anak mereka juga merupakan faktor remaja merokok . Ini kerana , ibu bapa terlalu sibuk mengejar kemewahan sehingga mengabaikan tanggungjawab mereka . Mereka sanggup memberikan wang untuk menggantikan kasih sayang mereka . Dengan itu , anak – anak remaja mereka menggunakan wang itu untuk membeli rokok kerana naluri ingin tahu yang membara dan tiada kawalan dari ibu bapa mereka .

Secara kesimpulannya , gejala merokok dapat diatasi dengan sokongan keluarga dan rakan – rakan . Remaja harus sedar akan bahaya merokok dan padah menghisap rokok jika mereka di bawah umur . Pemerintah juga dapat menganjurkan kempen – kempen untuk remaja dan juga orang dewasa untuk memberi kesedaran mengenai rokok , cara – cara untuk berhenti merokok dan faedahnya jika mereka berhenti merokok . Dengan itu , remaja dapat menjauhi gejala merokok .